Det er dog lykkedes beredskabet at få kontrol over ilden hurtigt, så meget tyder på, at flammerne blot æder halvdelen af de mange halmballer. Branden er opstået blot få meter fra en gård, hvor der befinder sig op mod 600 kvæg. - Vi er heldige med vinden, at den fører ilden den modsatte vej, så der er ingen fare for hverken personer, dyr eller bygninger, lyder det fra indsatslederen på stedet. Årsagen til branden er formentlig selvantændelse, idet landmanden har presset vådt halm, som i den forbindelse starter en gæringsproces, der kan forårsage brand.

Referat:
Der er lørdag formiddag udbrudt brand i knap 500 bigballer på en mark ved Aars.